### Beslutninger:

Fremsendes til Økonomiudvalget til behandling i henhold til beslutning i byrådets møde den 25. maj 2022.

### Resume

Byrådet har i forbindelse med beslutningen i 2019, om at etablere en ny skole og fritidstilbud i [adresse] afsat 10,262 mio. kr. (2022 priser) på anlægsreserven til køb af arealer. Med denne indstilling meddeles rådighedsbeløb og anlægsbevilling på 10,262 mio. kr.

Der handles fire arealer fra Brabrand Boligforening til [adresse]. Et areal til indskolingen i den nordlige del af byparken, et areal til udskolingen og fritidscenteret i den sydlige del af byparken, det areal, hvor kunstgræs-banen Arena Vest i dag er beliggende i midten af byparken, samt et areal til Sports- og kulturcampus.

Der overføres et rådighedsbeløb på 2,238 mio. kr. til Kultur og Borgerservice til medfinansiering af køb af et areal til Sports- og [adresse]. Samtidigt indstilles det, at anlægsbevillingen til Sports- og Kulturcampus hæves med 2,238 mio. kr. så købet kan gennemføres i regi af Kultur og Borgerservice.

En del af de udmøntede midler vil også blive anvendt til at etablere en samlet vejadgang og parkeringsløsning for funktionerne i området omkring ny skole og fritidscenter i [adresse]. Der er desuden afsat midler til udskiftningen af kunstgræsset, da det er en forudsætning for at banen kan anvendes af den nye skole samt i relation til Sports- og [adresse].

### Beslutningspunkter

Det indstilles:

At 1) Byrådet tiltræder, at [adresse] for en samlet købesum på 8,114 mio. kr. overtager arealer til skole og fritidscenter, det areal hvor kunstgræsbanen Arena Vest i dag er beliggende, samt et areal til Sports-og Kul-turcampus fra Brabrand Boligforening (jf. bilag 2), på de vilkår der er beskrevet i indstillingen.

At 2) Der meddeles anlægsbevilling og rådighedsbeløb på 6,199 mio. kr. til Borgmesterens Afdeling til køb af arealer til ny skole og fritidscenter, til det areal hvor kunstgræsbanen Arena Vest i dag er beliggende og til udgifter i forbindelse med jordkøbet og nødvendig udvikling af området.

At 3) Anlægsbevillingen til Sports- og Kulturcampus hæves med 2,238 mio. kr. og rådighedsbeløb på samme størrelse overføres til Magistratsafdelingen for Kultur og Borgerservice til finansiering af grundkøbet.

At 4) Der meddeles en KB-bevilling med rådighedsbeløb på 1,825 mio. kr. til Magistratsafdelingen for Børn og Unge til udskiftning af kunstgræsset på kunstgræsbanen.

At 5) De afsatte rådighedsløb finansieres af midler afsat på reserven til køb af skolegrund i [adresse].

### Sagsforløb:

Udvalg: Magistraten

Dato: 16-05-2022

Doris Lund: 5

Fremsendes til [adresse] med bemærkning, at Magistraten i mødet den 16. maj 2022 anbefaler, at byrådet tiltræder Borgmesterens Afdelings indstilling af 19. april 2022.